**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Dvanaeste posebne sjednice Narodne skupštine Republike Srpske,**

**održane 29. marta 2024. godine**

Dvanaesta posebna sjednica Narodne skupštine Republike Srpske održana je 29. marta 2024. godine u Banjoj Luci.

Predsjednik Narodne skupštine Republike Srpske dr Nenad Stevandić (u daljem tekstu predsjednik) otvorio je Dvanaestu posebnu sjednicu i konstatovao da postoji kvorum za rad, te da su odsustvo sa sjednice najavili narodni poslanici: Aco Stanišić, Zoran Kokanović, Milan Milaković, Slavenko Ristić, Nenad Lalović, Aleksandra Stupar Radić, Diana Čekić, Željko Dubravac, Siniša Mijatović, Amir Hurtić, Petko Rankić, Mirsad Duratović, Ramiz Salkić, Nebojša Drinić, Nedeljko Glamočak, Mirna Savić Banjac, Igor Crnadak, Tanja Vukomanović, Milka Savić, Saša Grbić i Andrea Gajić.

Na početku sjednice predsjednik je obavijestio prisutne da će se raditi dok se ne iscrpi dnevni red Dvanaeste posebne sjednice Narodne skupštine Republike Srpske, a da će ***dan za glasanje***biti po okončanju rasprave o predloženoj tački dnevnog reda.

Na osnovu člana 170 i 171 Poslovnika Narodne skupštine Republike Srpske (u daljem tekstu Poslovnik) sjednica je zakazana na zahtjev narodnih poslanika.

Poslanici su usvojili

**DNEVNI RED**

1. **Nacrt izbornog zakona Republike Srpske – prijedlog narodnih poslanika**

***sa*** (prisutno 60, glasalo 56) ***45 glasova za, nijednim protiv i 11 poslanika se uzdržalo od glasanja.***

**Ad – 1: Nacrt izbornog zakona Republike Srpske – prijedlog narodnih poslanika.**

Uvodno izlaganje podnio je Igor Žunić, narodni poslanik.

U poslaničkoj raspravi, učestvovali su: Nebojša Vukanović, Milorad Dodik, predsjednik Republike Srpske, Radovan Višković, predsjednik Vlade Republike Srpske, Željka Cvijanović, srpski član Predsjedništva BiH iz Republike Srpske; Milanko Mihajilica, Radislav Dončić, Zagorka Grahovac i Vukota Govedarica.

Krivi navod ili repliku, imali su: Zagorka Grahovac, Maja Dragojević Stojić i Nebojša Vukanović.

Povredu Poslovnika prijavio je Nebojša Vukanović *(član 139 – prisutno 60, glasalo 13 – 12 glasova za, nijedan protiv i 1 poslanik se uzdržao od glasanja; (član 140 – prisutno 61, glasalo 13 – 12 glasova za, jednim protiv i nijedan poslanik se nije uzdržao od glasanja).*

Klub poslanika SNSD je predložio zaključak o javnoj raspravi.

Zaključena je rasprava.

Završnu riječ podnio je Igor Žunić, narodni poslanik.

*U* ***danu za glasanje***,29. marta 2024. godine*,* svoje odsustvo najavili su narodni poslanici: Aco Stanišić, Zoran Kokanović, Milan Milaković, Slavenko Ristić, Nenad Lalović, Aleksandra Stupar Radić, Diana Čekić, Željko Dubravac, Siniša Mijatović, Amir Hurtić, Petko Rankić, Mirsad Duratović, Ramiz Salkić, Nebojša Drinić, Nedeljko Glamočak, Mirna Savić Banjac, Igor Crnadak, Tanja Vukomanović, Milka Savić, Saša Grbić i Andrea Gajić.

**Ad – 1: Nacrt izbornog zakona Republike Srpske – prijedlog narodnih poslanika**

Poslanici su se izjasnili o Nacrtu zakona i zaključku o javnoj raspravi.

**Nacrt izbornog zakona Republike Srpske** ***usvojen je sa*** (prisutno 57, glasalo 52) ***45 glasova za, nijednim protiv i 7 poslanika se uzdržalo od glasanja.***

Zaključak o javnoj raspravi ***usvojen je sa*** (prisutno 57, glasalo 53) ***46 glasova za, nijednim protiv i 7 poslanika se uzdržalo od glasanja.***

Predsjednik je zaključio Dvanaestu posebnu sjednicu Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika je stenogram od 46 strana, tonski i video-zapis Dvanaeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***